“ทองไทย” ร่วง 200 บาท ตลาดโลกกังวล หลัง “เฟด” แถลงศก.สหรัฐทรุดหนัก-อัตราว่างงานสูง
"สมาคมค้าทองคำ" รายงานราคาทอง เปิดตลาดเช้านี้ “ทองไทย” ร่วง 200 บาท ตามตลาดโลก หลัง “เฟด” แถลงศก.สหรัฐทรุดหนัก-ตัวเลขว่างงานสูง
"สมาคมค้าทองคำ" รายงานราคาทอง เปิดตลาดเช้านี้ “ทองไทย” ร่วง 200 บาท ตามตลาดโลก หลัง “เฟด” แถลงศก.สหรัฐทรุดหนัก-ตัวเลขว่างงานสูง
17 ก.ย. 2563

สมาคมค้าทองคำ รายงานราคาทอง (96.5%) วันนี้ (17 ก.ย..63) เมื่อเวลา 09.26 น.ที่ผ่านมา ปรับลง 200 บาท เมื่อเทียบกับประกาศราคาซื้อขายครั้งสุดท้ายของวันพุธ (16 ก.ย.) ที่มีการประกาศราคาทั้งหมด 2 รอบ โดยเป็นการปรับขึ้นและลงอย่างละรอบ รวมราคาแล้วปรับลง 50 บาท
โดยราคาทองคำแท่งวันนี้ รับซื้ออยู่ที่บาทละ 28,650.00 บาท ขายออกที่ราคาบาทละ 28,750.00 บาท
ทองรูปพรรณ รับซื้ออยู่ที่ราคาบาทละ 28,136.96 บาท ขายออกที่บาทละ 29,250.00 บาท
ราคาทองคำ Spot เช้านี้ร่วงหลุดระดับ 1,950 ดอลลาร์จากก่อนหน้านี้ราคาปรับขึ้นติดต่อกัน 3 วันทำการ อันเนื่องมาจากแรงซื้อสินทรัพย์ปลอดภัยภายหลังสหรัฐเปิดเผยข้อมูลเศรษฐกิจที่ออกมาอ่อนแอ
เมื่อคืนที่ผ่านมาสหรัฐเปิดเผยยอดค้าปลีกเดือนส.ค. ปรับตัวเพิ่มขึ้น 0.6% น้อยกว่าตัวเลขที่คาดการณ์ 1.1% ขณะที่ผลการประชุมธนาคารกลางสหรัฐ (เฟด) มีมติคงอัตราดอกเบี้ยที่ระดับเดิม 0-0.25% พร้อมส่งสัญญาณตรึงอัตราดอกเบี้ยที่ระดับ 0% ต่อไปจนถึงอย่างน้อยปี 2566 และยังได้ระบุถึงการใช้นโยบายการเงินเป้าหมายอัตราเงินเฟ้อเฉลี่ย
ทั้งนี้ ในถ้อยแถลงของประธานเฟดหลังการประชุม ระบุว่าการฟื้นตัวของเศรษฐกิจสหรัฐเกิดขึ้นรวดเร็วกว่าที่คาดการณ์ไว้ แต่กิจกรรมทางเศรษฐกิจยังคงอยู่ในระดับต่ำกว่าช่วงก่อนการแพร่ระบาดของไวรัสโควิด-19
“รายงานเศรษฐกิจสำคัญของสหรัฐในคืนวันนี้ ติดตามการประกาศจำนวนผู้ขอรับสวัสดิการว่างงานรายสัปดาห์ ตัวเลขคาดการณ์จะอยู่ที่ระดับ 850,000 ราย จากสัปดาห์ก่อน 884,000 ราย ดัชนีกิจกรรมการผลิตของเฟดสาขาฟิลาเดลเฟียเดือนก.ย. ตัวเลขคาดการณ์จะลดลงสู่ระดับ 15.0 จากเดือนส.ค. ที่ระดับ 17.2 และใบอนุญาตก่อสร้างและ จำนวนที่อยู่อาศัยเริ่มสร้างเดือนส.ค. และเช้านี้ติดตามการประชุมธนาคารกลางญีปุ่น(บีโอเจ)”